Source: https://realitateadesatumare.net/baschet-csm-satu-mare-a-invins-fara-probleme-olimpia-csu-brasov/
Timestamp: 2019-09-19 19:57:38+00:00

Document:
Baschet | CSM Satu Mare a învins fără probleme Olimpia CSU Brașov
Acasă Sport Baschet | CSM Satu Mare a învins fără probleme Olimpia CSU Brașov
Baschetbalistele de la CSM Satu Mare au învins în această seară, fără probleme, Olimpia CSU Brașov, cu scorul de 91-56.
Meciul s-a jucat în cadrul etapei a VII-a a Ligii Naţionale de baschet feminin – Grupa A, a fost meciul de debut al spaniolului Maikel Lopez pe banca sătmăreană, dar și o revanșă a meciului din tur, câștigat surprinzător de brașovence.
Maikel Lopez a început jocul de azi cu Anamaria Kadar, Andra Mandache, Britany Denson, Promise Amukamara și Dlesha Lloyd, în timp ce pentru Olimpia Brașov primul cinci a fost alcătuit din Flavia Ferenczi, Renata Szmutku, Biljana Pesovic, Carla Bartee și Amira Al Ash Hab.
”Sătmărencele” au câștigat toate cele patru sferturi, 25-15, 22-6, 21-19, 23-16, au condus în permanență, iar cea mai mare diferență de scor, 35 puncte, s-a înregistrat la finalul meciului, 91 – 56.
Având în vedere că este doar de câteva zile la Satu Mare, Maikel Lopez a avut ocazia să vadă astăzi, într-un meci oficial, aproape toate jucătorele din lotul CSM-ului, 12 dintre ele intrând astăzi pe parchetul din Sala LPS, însă cele mai multe minute le-au bifat tot Lloyd, Amukamara, Denson și Mandache. La Olimpia, antrenorul Dan Calancea a avut opt jucătoare pe foaia de joc, însă au jucat doar șase, două dintre ele fiind sătmărencele Ferenczi și Szmutku.
Britany Denson a fost coșghetera meciului, cu 24 puncte marcate + 7 recuperări și 4 assist-uri, Amukamara a marcat 14 puncte, Lloyd 13 puncte, în timp ce pentru brașovence Carla Bartee a fost cea mai bună marcatoare, cu 18 puncte.
Etapa următoare, sâmbătă, 1 decembrie, CSM Satu Mare va juca în deplasare la codașa Grupei A, Universitatea Cluj.
LNBF | Etapa 7 | CSM Satu Mare 91 – 56 CSTBv Olimpia CSU Brașov (25-15, 22-6, 21-19, 23-16)
Arbitri: Bogdan Podar, Istvan Bertalan, Tiberiu Serbulea ;
CSM Satu Mare: Denson 24 puncte, Amukamara 14 puncte, Lloyd 13 puncte, Mandache 11 puncte, Pop 7 puncte, Lazăr 5 puncte, Uiuiu 5 puncte, Olah 4 puncte, Huţanu 4 puncte, Baltic 2 puncte, Pane 2puncte, Kadar;
Olimpia CSU Braşov: Bartee 18 puncte, Ferenczi 17puncte, Filip 10 puncte, Pesovic 7 puncte, Szmutku 2 puncte, Al Ash Hab 2 puncte;
1. ACS Sepsi SIC Sf. Gheorghe 7/0 14 puncte
2. CSTBv Olimpia CSU Brașov 4/3 11 puncte
3. CSM Satu Mare 4/2 10 puncte
4. FCC ICIM CSB Arad 2/4 8 puncte
5. CSM Târgoviște 2/4 8 puncte
6. CS Universitatea Cluj 0/6 6 puncte
Articolul precedentPrimăria anunță restricții de circulație în centrul municipiului Satu Mare
Articolul următorBancnotele falsificate de 10 lei au ajuns din nou în Satu Mare! Cum pot fi recunoscute

References: CSM 
 CSM 
 CSM 
 CSM 
 CSM 

CSM 
 CSM 
 CSM